নরসিংদীর পলাশ উপজেলার গজারিয়া ইউনিয়নের ইছাখালী গ্রামের এই শাহজাহানের জন্ম ১৯৫০ সালের ২৬ মার্চ। অবিবাহিত এই শাহজাহান এইচএসসি পাস করেছেন নরসিংদী সরকারি কলেজ থেকে। তিনি কিছুদিন সেনাবাহিনীতেও চাকরি করেন। কিন্তু প্রেম করে গ্রামছাড়া শাহজাহান অপরাধ জগতে জড়িয়ে পড়েন। ১৯৭৩ সালে এইচএসসি পরীক্ষা শেষে যোগ দেন কমিউনিস্ট পার্টিতে। তার পারফরমেন্স দেখে কেন্দ্র থেকে তাকে ডেকে পাঠানো হয়। ১৯৭৬ সালে তাকে নরসিংদী জেলার কমিউনিস্ট পার্টির সভাপতির দায়িত্ব দেওয়া হয়। এইচএসসি পাস করা এই শাহজাহান খুন, ডাকাতিসহ অপরাধের সব শাখায় বিচরণ করেছেন। মাত্র তিন বছরের মধ্যে তিনি ৩২টি খুনের ঘটনায় জড়িয়ে পড়েন।